ПУБЛИЧНА ПОКАНА ЗА ПРОВЕЖДАНЕТО НА  ПРОЦЕДУРА ЗА ИЗБОР НА ИЗПЪЛНИТЕЛ ПО ДОГОВОР ЗА ВЪЗЛАГАНЕ НА ПОРЪЧКА,  ПРИ СЛЕДНИТЕ УСЛОВИЯ:

           1. Предмет на процедурата – „Доставка на  фин млечен шоколад за нуждите на Отделение по трансфузионна хематология при „МБАЛ – Бургас” АД.”.
           2. Правно и фактическо основание за откриване на процедурата: чл. 101а, във връзка с Наредба за условията и реда за възмездяване и остойностяване на разходите по вземане, диагностика и преработка на кръв и кръвни съставки и за реда и цените за заплащане на кръвта и кръвните съставки, приета с ПМС № 148/2004г..
          3. Място и максимален срок за изпълнение на поръчката:


- гр. Бургас, “МБАЛ – Бургас” АД;

           -  срок за изпълнение на поръчката – 12 месеца.

            - доставянето на стоките, предмет на поръчката се извършва в срок до 24 /двадесет и четири/ часа след получаване на заявка от Възложителя.
           4. Изисквания за качество, прогнозно количество и стойност – предлаганият фин млечен шоколад следва да включва в състава си следните продукти: захар, пълномаслено сухо мляко, какаово масло, какаова маса, растителни мазнини, ванилин. Към датата на доставката остатъчния срок на годност на стоките следва на бъде не  по – кратък от 300 дни, считано от датата на  доставката.

           По прогнозни данни годишната потребност на възложителя възлиза на 60 000 бр. годишно.
             Прогнозната стойност на поръчката е до 65 900 лв. без вкл. ДДС.
             5. Начин на образуване на предлаганата цена, включително и заплащане –– предлаганата от съответния участник  цена за доставка на шоколад следва да включва единична цена на блок шоколад от  90 гр., като в цената следва да са включени и разходите за доставка,  без вкл. ДДС. Плащанията се извършват по банков път, по сметка посочена от изпълнителя.
            6. Начин на плащане – Заплащането се извършва отложено, в срок от 60 дни след издаване на фактура за доставките за съответни месец, към която следва да са приложени двустранно подписана стокова разписка или приемателно-предавателен протокол за извършването на доставката, подписан от упълномощено от възложителя лице и от изпълнителя или упълномощено от него лице. Плащането на сумите по издадените фактури става с платежно нареждане.
            7. Срок и валидност на предложенията - 60 календарни дни от изтичане на срока за подаване на предложенията. 

            8. Критерии за оценка на предложенията и начина за определяне на тежестта им в комплексната оценка на предложението:
1.  К1 – Цена – изразява се с цифра, представляваща съотношението между предложената най – ниска  единична цена на бройка шоколад от кандидат в процедурата, към предложената цена от съответния кандидат, умножена с тегловен коефициент  100т..

К1 =       Цена мин. /най – ниска предложена цена/     х 100

        Цена предл. /цена, предложена от съответния кандидат/

       Максималният брой точки, който може да бъде присъден на участник е 100.

       На първо място се класира участника, чието предложение е получило най висока  оценка.

       8. Подаване на офертите: При изготвяне и подаването  на офертата всеки поканен участник следва да представи оферта, като трябва да се придържа точно към условията на Възложителя. До изтичането на срока за подаването на предложението,  кандидатът в процедурата може да промени, допълни или оттегли вече подадената оферта. Офертите се подават в запечатан непрозрачен плик, (като върху плика се записва предмета на процедурата, името на участника и адрес за кореспонденция и телефон за връзка), който се подава лично от участника или негов представител в деловодството на “МБАЛ – Бургас” АД до 15.00 часа на 10.10.2014г., като офертите следва да съдържат: 
ПЛИК “А” - запечатан непрозрачен плик:

Плик „А”

1.ЕИК ако участникът е регистриран по ЗТР или пререгистриран в Търговския регистър при Агенция по вписванията или заверено от участника копие на документ за съдебна регистрация на кандидата (първоначално решение, както и последващи съдебни решения за вписване на промени по фирмено дело), в случай, че участникът не е пререгистриран по ЗТР.

2. Админитстративни сведения на участника;

3. Цветни копия на опаковките на предлаганите артикули, от които да е видно какъв е състава на съответния продукт, както и неговият грамаж.
4. Декларация за приемане на условията на проекто – договора.

5.Техническо предложение, включващо срок на валидност на предложението и срок за доставка;
Плик „Б”
1. Финансово предложение за участие в процедурата, като същото включва:  търговско наименование на предлагания продукт, единична цена за доставка на 1 бр. фин млечен шоколад от 90 гр., както и срок на отложено плащане на доставеното количество.
         Офертите ще се разгледат на 13.10.2014г. от 11:00 ч. от комисия назначена от  Изп. директор на “МБАЛ – Бургас” АД. Комисията следва да организира получаването, разглеждането и оценката на офертите. 

                                                   ИЗП. ДИРЕКТОР                                                  

      ип                                       “МБАЛ – БУРГАС” АД:

                                                                        /д-р Б. Миразчийски/

ОБРАЗЕЦ № 1
Д Е К Л А Р А Ц И Я 

за приемане на условията в проекта на договор

               Долуподписаният/-ната/ …………………………………………………, в качеството ми на представляващ ………………………………………………, участника в процедура за възлагане на обществена поръчка с предмет: „Доставка на  фин млечен шоколад за нуждите на Отделение по трансфузионна хематология при „МБАЛ – Бургас” АД.”,
Д Е К Л А Р И Р А М:

              Съгласен съм и приемам всички условия в проекта на договор (Образец №2), предоставен ми с документацията за възлагане на обществена поръчка. 

                  При подписването на договора ще приложа всички изисквани документи съгласно изискванията на  ЗОП.

........................................... г.                 

                                                                               Декларатор: ​.................................

ОБРАЗЕЦ №2
ДОГОВОР

            Днес, ...........2014 год., в гр. Бургас, на основание чл.14, ал.5, т.2, във връзка с чл. 101е, ал.1 от ЗОП, между:
         1.“МНОГОПРОФИЛНА БОЛНИЦА ЗА АКТИВНО ЛЕЧЕНИЕ – БУРГАС” АД, ЕИК 102274111, със седалище и адрес на управление: гр. Бургас, бул. “Стефан Стамболов” №73, представлявано от Д-р Бойко Георгиев Миразчийски – Изп. директор и Ани Иванова Бъчварова – Гл. счетоводител, наричано по-долу за краткост “ВЪЗЛОЖИТЕЛ” от една страна и 
2. …………………, ЕИК ……………………, със седалище и адрес на управление: ……………………………………………………., представлявано от ………………………………………………………, наричано за краткост по-долу   “ИЗПЪЛНИТЕЛ”,

СЕ СКЛЮЧИ НАСТОЯЩИЯ ДОГОВОР ЗА СЛЕДНОТО:

I. ПРЕДМЕТ НА ДОГОВОРА

Чл.1. Предмет на настоящия договор са периодични доставки на млечен шоколад за нуждите на Отделение по транфузионна хематология при «МБАЛ –Бургас» АД, наричани по-долу в договора „стоки",  съгласно Приложение № 1 неразделна част на настоящия договор, съобразно потребностите на ВЪЗЛОЖИТЕЛЯ, по видове и прогнозни количества срещу цена, която ВЪЗЛОЖИТЕЛЯ се задължава да заплати.Офертата на ИЗПЪЛНИТЕЛЯ е неразделна част от настоящия договор, като условията и се считат по право условия на настоящия договор, доколкото друго не е уговорено.

II. СРОК НА ДОГОВОРА

Чл.2. Този договор се сключва за срок от 12 (дванадесет) месеца и влиза в сила от момента на неговото подписване.

III. ЦЕНА И НАЧИН НА ПЛАЩАНЕ

Чл.3./1/. Общата стойност по настоящия договор е в размер до 65 900 (шестдесет и пет хиляди и деветстотин) лв. без вкл. ДДС, като единичната цена на стоките е съобразно класираната оферта на ИЗПЪЛНИТЕЛЯ в размер на …………….. (……………………) лв без вкл. ДДС, съгласно Приложение № 1, неразделна част от настоящия договор. Единичните  цени без вкл. ДДС са определени при условията на доставка на стоките франко отделение по трансфузионна хематология при „МБАЛ – Бургас” АД.
/2/. Плащането по настоящия договор се осъществява в български лева чрез банков превод от страна на ВЪЗЛОЖИТЕЛЯ по  банкова сметка на ИЗПЪЛНИТЕЛЯ.
/3/ Покупната цена на съответните артикули е окончателна и не подлежи на промяна в рамките на срока на действие на договора. 
/4/ ИЗПЪЛНИТЕЛЯТ на общ поръчка следва да фактурира извършените доставки към момента на получаване на стоките, предмет на съответната заявка.
Чл.4. Плащането се извършва отложено, в рамките на срок от 60 ( шестдесет) дни от издаване на фактура  за доставките за съответни месец , към която следва да са приложени двустранно подписана стокова разписка или приемателно-предавателен протокол за извършването на доставката, подписан от упълномощено от възложителя лице и от изпълнителя или упълномощено от него лице. Плащането на сумите по издадените фактури става с платежно нареждане.

IV. СРОК НА ДОСТАВЯНЕ

Чл.5./1/. Доставянето на стоките, предмет на настоящия договор се извършва в срок до 24 /двадесет и четири/ часа след получаване на заявка от ВЪЗЛОЖИТЕЛЯ.

/2/. При невъзможност за доставяне на съответните стоки по вид или количество при подадена заявка, ИЗПЪЛНИТЕЛЯТ е длъжен да уведоми по факс и писмено ВЪЗЛОЖИТЕЛЯ в срок не по-дълъг от 30 /тридесет/ минути след получаване на заявката. Ако изпълнителят не уведоми в посочения срок ВЪЗЛОЖИТЕЛЯ за невъзможността за извършване на доставката и не достави стоките по заявката, това се счита за мълчалив отказ. При отказ от извършване на доставка било то писмен или мълчалив, ВЪЗЛОЖИТЕЛЯ има пълното право да закупи стоките, упоменати в заявката, за която е направен отказа, от друго място.
V. ДАТА, МЯСТО НА ДОСТАВЯНЕ, ПРИЕМАНЕ И ПРЕДАВАНЕ НА СТОКИТЕ

Чл.7./1/. За място на доставяне на стоките по този договор се определя отделение по трансфузионна хематология при „МБАЛ-Бургас” АД.

/2/. Приемането на стоките се осъществява в присъствието на упълномощени представители на ИЗПЪЛНИТЕЛЯ и ВЪЗЛОЖИТЕЛЯ, като стоките трябва да отговарят на заявените по номенклатура.

/3/. При приемане на стоките се подписва приемателно-предавателен протокол или стокова разписка, удостоверяващ че стоките са получени. Упълномощеното от ВЪЗЛОЖИТЕЛЯ лице подписва приемателно-предавателния протокол/стоковата разписка след представянето на документ за дата на производство за всяка една отделна партида при нейната доставка, и след проверка на съответствието на доставката по вид, количество, годност и съответствие с техническата спецификация за съответния продукт, съгласно заявката, изискванията заложени в клаузите по настоящия договор и действащите нормативни актове в Република България, приложими към съответните видове стоки. При възникнали спор или съмнение в годността за употреба на стоките, или при несъответствие с показателите и характеристиките, на които трябва

да отговарят според съответните изисквания, в момента на извършване на доставката, в присъствие на упълномощен представител на ИЗПЪЛНИТЕЛЯ, се съставя протокол от представителя на ВЪЗЛОЖИТЕЛЯ, подписан от двете страни по договора за предаване за проби в оторизирана лаборатория за анализ и контрол. Отказът да бъде подписан протокола се удостоверява от поне двама свидетели и се счита за неизпълнение на договорно задължение.

/4/. При установяване на негодност на стоките след извършване на пробите, или при несъответствие с показателите и характеристиките, на които трябва да отговарят според изискванията за съответните стоки, ВЪЗЛОЖИТЕЛЯТ има право да поиска от ИЗПЪЛНИТЕЛЯ и последният е длъжен да ги замени с такива, отговарящи, на съответните изисквания в срок до 24 часа.

/5/ При установяване на несъответствие на характеристиките на доставените стоки с тези по офертата на ИЗПЪЛНИТЕЛЯ, ВЪЗЛОЖИТЕЛЯТ има право да върне доставените стоки и да изиска подмяната им с такива, отговарящи на изискванията на изпълнителя – в срок от 24 часа. При неизпълнение на това задължение от ИЗПЪЛНИТЕЛЯ, ВЪЗЛОЖИТЕЛЯТ има право да закупи стоките  от друг търговец и при условията на разлика в цената, има право на претенция към ИЗПЪЛНИТЕЛЯ за заплащане на същата. Възложителят също може и да прекрати договора едностранно, без предизвестие, ако забавата за подмяна продължи повече от 3 календарни дни.

/7/. Рискът от случайно погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне, след подписването на приемателно-предавателния протокол, представен от ИЗПЪЛНИТЕЛЯ.

/8/. За дата на доставяне се счита датата, на която стоките са пристигнали в отделение по трансфузионна хематология при «МБАЛ- Бургас» АД, съгласно приемателно-предавателния протокол, представен на упълномощеното от ВЪЗЛОЖИТЕЛЯ лице от ИЗПЪЛНИТЕЛЯ или упълномощено от него лице.
VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.8./1/. ИЗПЪЛНИТЕЛЯТ се задължава да достави стоките със собствени транспортни средства, отговарящи на изискванията на РИОКОЗ в договорения срок и да ги предаде на оторизиран представител на ВЪЗЛОЖИТЕЛЯ в съответните вид, количество и качество в отделение по трансфузионна хематология «МБАЛ - Бургас» АД. При доставката ИЗПЪЛНИТЕЛЯТ трябва да представи задължително документ, от който е видна датата на производство на доставените продукти, съгласно заявката, за всяка една отделна партида. При непредставяне на посочения документ упълномощеното от възложителя лице може да откаже да приеме доставените стоки, като това се счита за недоставяне на заявените стоки – неизпълнение на задължение по договора.

/2/. При констатиране от оторизираното лице на ВЪЗЛОЖИТЕЛЯ на липси по вид или количество на заявените стоки, то може да откаже да ги приеме, което се счита за недоставяне на съответните стоки по вид и/или количество и за ВЪЗЛОЖИТЕЛЯ е налице възможност да закупи стоките от друг търговец и при условията на разлика в цената, има право на претенция към ИЗПЪЛНИТЕЛЯ за заплащане на същата

/3/. При констатиране от оторизираното лице на ВЪЗЛОЖИТЕЛЯ на срок на годност, по-кратък от 300 дни към момента на доставката, или несъответствие на партидния номер, то може да откаже да ги приеме, което се счита за недоставяне на съответните стоки. В този случай ИЗПЪЛНИТЕЛЯТ следва да замени доставените стоки със стоки, чиято срок на годност е в съответствие с договорения в настоящия договор, освен ако няма писмено съгласие от страна на ВЪЗЛОЖИТЕЛЯ за доставянето на тези стоки въпреки по- малкия срок на годност.

Чл.9. ИЗПЪЛНИТЕЛЯТ е длъжен с доставяне на стоките да представи на

ВЪЗЛОЖИТЕЛЯ документите, изброени в чл. 7 ал.3 от настоящия договор.

Чл.10. Ако ВЪЗЛОЖИТЕЛЯТ констатира при приемане на доставката скъсване или увреждане на фабричната опаковка, или доставяне на стоки не от заявените, той може да откаже да приеме стоката, за което веднага уведомява оторизирания представител на ИЗПЪЛНИТЕЛЯ, който се задължава да подмени същата в срок до 24 часа.

Чл.11. /1/. При невъзможност за доставяне на определени стоки по вид или количество по получената заявка да уведоми в срок до 30 /тридесет/ минути по факс и писмено ВЪЗЛОЖИТЕЛЯ. Това се счита за писмен отказ за доставянето на тези стоки, при което обстоятелство за ВЪЗЛОЖИТЕЛЯ е налице възможност да закупи стоките от друг търговец и при условията на разлика в цената, има право на претенция към ИЗПЪЛНИТЕЛЯ за заплащане на същата

/2/. Ако ИЗПЪЛНИТЕЛЯТ не извърши доставка на определени стоки по вид или количество по получената заявка и не е представил писмен отказ за доставянето им, то това ще се счита за мълчалив отказ на ИЗПЪЛНИТЕЛЯ да изпълни договорно задължение, а именно доставката на определените стоки, за които е сключил настоящият договор, за което

ИЗПЪЛНИТЕЛЯТ дължи неустойка в размер на 10 % процента от стойността на съответната заявка. 

Чл.12. ИЗПЪЛНИТЕЛЯТ има право да получи цената за извършената доставка,  съгласно раздел III и Приложение 1 от настоящия договор.

Чл.13. ИЗПЪЛНИТЕЛЯТ няма право да прехвърля правата и задълженията по настоящия договор.
VII. ЗАДЪЛЖЕНИЯ НА ВЪЗЛОЖИТЕЛЯ

Чл.14. ВЪЗЛОЖИТЕЛЯТ се задължава:

/1/. Да заплаща реализираните по този договор доставки на стоки в уговорените срокове.

/2/. ВЪЗЛОЖИТЕЛЯТ е длъжен да приеме, чрез оторизирания си представител по реда на раздел V, доставените в срок и на място стоки, съответстващи по вид, количество и качество на описаното в настоящия договор и след представянето на документ за произход, качество, срок на годност и/или маркировка на доставените продукти, издаден от съответните контролни органи, за всяка една отделна партида при нейната доставка и след проверка на съответствието на доставката по вид, количество, качество и срок на годност, съгласно заявката, изискванията заложени в клаузите по настоящия договор и действащите нормативни актове в Република България, приложими към съответните видове стоки.

/3/. Ако извършената доставка не отговаря на изискванията на ал.2 или не е придружена от изискуемите от ВЪЗЛОЖИТЕЛЯ документи, посочени в ал. 2, представителят на ВЪЗЛОЖИТЕЛЯ може да откаже да приеме доставената стока и съответно да не подпише приемателно-предавателния протокол за съответната стока. 
IX. КАЧЕСТВО И СРОК НА ГОДНОСТ

Чл.18./1/ Качеството на стоките, предмет на настоящия договор, следва да отговаря на техническите стандарти на производителя.

/2/. Към датата на доставката остатъчния срок на годност на стоките следва на бъде не  по – кратък от 300 дни, считано от датата на  доставката.

/3/. Доставката на шоколад с остатъчен срок на годност по-малък от посочения в предходната алинея се извършва само с писменото съгласие на ВЪЗЛОЖИТЕЛЯ за конкретно количество, определено от него. Без изричното писмено съгласие на ВЪЗЛОЖИТЕЛЯ стоките няма да бъдат заплащани, дори и да са получени. ИЗПЪЛНИТЕЛЯТ следва да организира връщането им за своя сметка.
X. РЕКЛАМАЦИИ

Чл.19. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а/ количество и некомплектност на стоките или техническата документация /явни недостатъци/;

б/ качество /скрити недостатъци/;

в/ при доставяне на стоки не от договорения вид, посочен в Приложение № 1 на настоящия договор.

Чл.20. Рекламации за явни недостатъци на стоките се правят до 14 (четиринадесет) дни от датата на доставяне - с протокол.

Чл.21. Рекламации за скрити недостатъци на стоките се правят непосредствено след констатирането им – с протокол.

Чл. 22. /1/ В протоколите по чл. 20 и по чл. 21 се посочват номера на договора, точното количество и качеството на получените стоки и партиден номер, основанието за рекламация и конкретното искане на ВЪЗЛОЖИТЕЛЯ.

/2/. В срок от 2 /два/ дни от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля, като ако я отхвърля да изложи мотивите си за отказа от приемане на рекламацията. Ако ИЗПЪЛНИТЕЛЯТ не отговори на ВЪЗЛОЖИТЕЛЯ в този срок следва да се счита, че той приема рекламацията.

Чл.23./1/. При рекламация за явни недостатъци ИЗПЪЛНИТЕЛЯТ е длъжен в срок от 2/два/ дни от приемане на рекламацията, за своя сметка и риск да достави в отделение по трансфузионна хематология при „МБАЛ - Бургас” АД договорените стоки.

/2/. При рекламации за скрити недостатъци ИЗПЪЛНИТЕЛЯТ е длъжен в срок от 2/два/ дни от приемане на рекламацията да замени рекламираните стоки за своя сметка и риск.
XII. ПРЕКРАТЯВАНЕ НА ДОГОВОРА

Чл.24. ВЪЗЛОЖИТЕЛЯТ има право да прекрати договора при системно неизпълнение на доставките на стоки по количество и/или качество. За системно неизпълнение се счита три или повече пъти нереализирана доставка. 

Чл.25. ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения. В този случай дължи обезщетение на ИЗПЪЛНИТЕЛЯ за претърпените вреди от сключването на договора.

Чл.26. Договорът се прекратява с изтичане на срока, за който е сключен.

Чл.27. В случай, че към датата на изтичане на срока на договора е открита нова процедура за избор на изпълнител със същия предмет, която не е приключила, договорът запазва действието си при същите условия до приключването й и сключването на нов договор.
XIII. СЪОБЩЕНИЯ

Чл.28. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ВЪЗЛОЖИТЕЛЯ и ИЗПЪЛНИТЕЛЯ.

За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по телефакс.
XIV. ЗАКЛЮЧИТЕЛНИ РАЗПОРЕДБИ

Чл.29. Страните по настоящия договор се споразумяват, че ще решават възникналите спорове във връзка с изпълнението му по споразумение, въз основа на действащите нормативни актове.

За неуредените въпроси в настоящия договор се прилага действащото българско законодателство.
              Настоящият договор се състави и подписа в два еднообразни екземпляра на български език – по един за всяка от страните по него.

ОБРАЗЕЦ № 3
ТЕХНИЧЕСКА ОФЕРТА

ДО: 
:............................................................................................................
(наименование на възложителя)

От:................................................................................................................
(наименование на участника)

УВАЖАЕМИ ГОСПОДА,

           С настоящото, Ви представяме нашата техническа оферта за участие в обявената от Вас обществена поръчка с предмет: „Доставка на  фин млечен шоколад за нуждите на Отделение по трансфузионна хематология при „МБАЛ – Бургас” АД.”,
.

            1. Приемаме да се считаме обвързани от задълженията и условията, поети с офертата ни до изтичане на 60 (шестдесет) календарни дни включително от крайния срок за внасяне на предложенията. 

  2. Предлагаве  да извършваме доставките в срок до ............. часа (срокът следва да не е по – дълъг от 24 часа).
Дата,……………………...г.


ПОДПИС И ПЕЧАТ: ……………..

